
Cum persuasum habeam, Commilitones, ea omnia, quae ad homines magnos ас de re christiana 
optime meritos aliquo modo pertinent, vos studio et amore complecti, legenda vobis praebeo duo 
documenta adhue inedita Cardinalis Contareni, eujus vitam nuper seripsi, mores ac doctrinam summis 
laudibus celebrantia, quorum alterum anctorem habet adolescentem Venetum viginti circiter annos 
natum, alterum haud ignoti nominis poetam Italicum saeculi XVI. 

In suo de officio episcopi libro Contarenus Petrum quendam Baroeium, episeopum Patavinum, 
commemorat atque ut veri pastoris exemplar commendat. „Vidi ego," inquit, „Petrum Barocium, 
episcopum Patavinum, virum, qui nunquam satis pro meritis laudari queat,* et alibi eundem insignem 
vocat episcopum.*) Cujus nepos, sc. fratris filius, fuit Michael Barocius. Pauca tantum de eo ех 
auctoribus saeculi XVI. comperimus. Natus ille quidem est teste Tasca*) Venetiis anno circiter 1518 
e gente nobili Barociorum, cui etiam Venetiarum patriarcha Joannes Barocius annumerandus est; 
Seripsit vitam 


floruit eloquentiae fama ac doetrina clarus ab a. circiter 1535 usque ad a. 1559. 
Petri Barocii episcopi in lingua vulgari; orationem de fructibus philosophiae, quam per Cosmum Gherium, 
episcopum Fanensem (1528—1537), ad Petrum Bembum tune Patavii eommorantem misit*); orationem 
in funere Petri Landi, celeberrimi Venetiarum ducis, habitam, ut mos erat, in ecclesia S. Joannis 
et Pauli; annotationes quasdam sive commentarios in Aristotelis ethicam, quibus tamen praematura 
morte abreptus extremam manum adhibere non potuit; epigrammata et satiras in lingua vulgari.?) 
Orationem vero hanc nostram nusquam commemoratam esse invenimus, neque apud Ludovicum Becca- 
tellum, qui italice, neque apud Joannem Casam, qui latine Gasparis Contareni vitam scripsit, neque 
apud Angelum Mariam Quirinum, celeberrimum bibliothecae Vaticanae praepositum, episcopum Brixiensem 
et Cardinalem, qui apum haud absimili diligentia omnia, quae ad Contarenum pertinent, investigavit, 


1) Gasparo Contarini. Eine Monographie. Braunsberg, 1885. 

2) Gasparis Contareni Cardinalis opera (Parisiis 1571) p. 418, 421. 

з) Cfr. Alberi, delle famiglie Venetiane I, 242 mser. 

4) Respondit Bembus III. Id. Mart. 1535. Cfr. Petri Bembi epistolarum familiarium libri sex (Coloniae 1582) p. 276. 


5) Cfr. Pietro Zeno, scrittori Veneziani p. 62. 

collegit ac magnam partem in lucem protulit," neque postremo apud Em. Antonium Cicognam, rerum 
Venetarum indefessum ac felicissimum investigatorem," neque apud Zenum, qui cetera Barocii opuscula 
enumerat. Invenit eam tandem de Valentina, ecclesiae S. Rochi Venetiarum rector, inter libros et 
chartas presbyteri Thomae de Luca, scriptam saeculi XVI. notis atque, si ex lituris et emendationibus 
ipsius scriptoris manu factis, eujus item nomen in fine subscriptum est, conclusionem facere licet, 
auctoris autographum, transscripsit, prooemio ornavit, notis illustravit itaque instruxit, ut in officina 
Caroli Palesii Venetiis a. 1796 publici juris faceret. Quod tamen, nescitur qua de causa, factum non est. 

Ego eum hieme anni 1879 Venetiis versarer, ut quae ad vitam Gasparis Contareni scribendam 
aliquid conferre possent, investigarem ac colligerem, inter alia multa ad гет теат facientia etiam 
hunc rectoris S. Rochi libellum prelo praeparatum detexi, qui nunc, omissis notis et prooemio, unde 
iamen quae de auctore fatisque orationis attuli magnam partem excerpsi, in lucem prodeat. 

Exarata est, ut patet, Barocii oratio quo tempore publicae Roma allatae sunt literae, in 
quibus res omnibus nova, omnibus inopinata seripta erat, Contarenum a Paulo pontifice maximo in 
cardinalium collegium cooptatum esse, universaque civitas laeta atque alaeris civem suum celeberrimum 
honoribus prosequi delectabatur.) Credere licet, Contarenum, qui Barocium episcopum tanti aestimabat, 
etiam nepotem dilexisse atque, ut erat bonorum omnium patronus, singularem adolescentis indolem, 
ubi cognovit, fovisse atque aluisse, ita ut haeece Michaelis Barocii oratio non solum laeti, sed etiam 
grati animi documentum atque interpres fuisse censenda sit. Quicunque hoc adolescentis Veneti 
doetrinae et eloquentiae specimen perlegerit, facile mecum judicabit, non esse illud magni momenti 
ad illustrandam Contareni vitam atque doctrinam, quippe quod panegyriei potius sermonis quam 
narrationis historicae speciem prae se ferat. Cum tamen et verborum elegantia et sermonis urbanitate 
atque eloquentia commendetur eumque primum fere documentum publieum sit, quo Contareni, quem 
Itali „unicum“ appellarunt, merita gestaque laudibus celebrantur, cumque tandem, quod maximum est, 
communem omnium de Contareni doctrina, prudentia, pietate consensum confirmare videatur memoriaeque 
tradat: non potui non e tenebris eruere et in lucem proferre illam orationem atque hoc modo renovare 
memoriam tanti viri, quem jam tum propter morum integritatem ac suavitatem, propter eximiam 
omnis generis doctrinam et rerum peritiam uno ore omnes praedicabant, quemque Paulus III. summus 
pontifex nihil desiderantem vel opinantem cum totius Italiae applausu in sacrum cardinalium collegium 
recepit, quo honore nemo tunc fuit dignior. 

Alterum documentum acceptum refero admodum reverendo Domino Francisco Pelegrino, pro- 
fessori historiae in Lyceo Regio Bellunensi Museique civici directori, qui una eum septem epistolis 
Contareni autographis Roma missis ad Capitulum Bellunensis ecclesiae cathedralis?) hoe carmen in 
codiee quodam manuseripto, nunc in bibliotheca Lolliana apud seminarium episcopale asservato detexit 
mihique misit. Auctor est Franciscus Amaltheus ex familia non ignobili Opitergii oriundus, ex qua 
saeculo XVI. praeter Franciscum alii duo vel tres poetae prodierunt,*) e quibus nomino Marcum 
Antonium et Nicolaum. Cecinit poeta panegyrieum hoe poema quo die Gaspar Contarenus primo 
Belluni sacra mysteria celebravit, id quod faetum esse videtur die 29. Julii anni 1538, ut patet ex 
Julii Dojoni gratulatione pro adventu Gasparis Contareni S. R. E. cardinalis et episcopi Bellunensis, 


1) Epistolae Reginaldi Poli. Brixiae 1745 sq. 

2) Delle inscrizioni Veneziane II, 226—241. 

3) Cfr. Joan. Casa, Gasparis Contareni vita c. XIII. 

4) Cfr. quae scripsi in ,,Historisches Jahrbuch der Górres-Gesellschaft 1887, p. 277 sq. 
5) Cfr. Tiraboschi, storia della letteratura italiana, tom. VII, part, VI, p. 1886—1888. 


habita in ecclesia cathedrali Belluni die XXIX. Julii, anno MDXXXVIII, quam alibi ') typis imprimendam 
curavimus. Jam si quaeris, qua tandem de causa carmen hoc foras edam, non aliam certe invenio, 
quam quod Contareni, cui me libenter fateor magnam habere venerationem omnesque rei christianae 
studiosos quam maximam habere velim, laudes canit, et quod vobis, Commilitones, luce clarius ostendere 
potest, qualia fuerint carmina poetarum quorundam saeculi XVI., antiquitatis amatorum. 

Michaelis Barocii P. V. de Gaspare Contareno 8. R. E. 
Cardinali renuntiata oratio. 


Si mihi vel a diis immortalibus datum, vel ab ipsa natura rerum parente concessum esset, 
vel certe studio atque industria comparatum, ut quod impellente ineffabili quodam desiderio mente 
animoque concepi, id totum dicendo ita possem explicare, ut voluntati meae par esset oratio: haud 
equidem dubitarem, quin paria Gasparis Contareni laudibus essem verba facturus. Verum eum ingenium 
meum quam sit exiguum sentiam quamque tenuis dicendi facultas, video profecto me, quod summopere 
optaram, non posse assequi neque altius evolare, quam meae vires postulant; ac plane jam vereor, 
ne eum hujus clarissimi viri innumerabiles extollendas virtutes ingrediar, tandem harum magnitudine 
victus oneri sueeumbam, quae quidem magnitudo vel maximi cujusque ingenii vires debilitare vel potius 
infringere posset. Neque tamen ob id mihi omnino desistendum censui; nam etsi verbis atque oratione 
mihi omnino satisfacere non possum, aliqua tamen ex parte animo satisfaeiam. Cum vero sapientissimus 
vir, de quo hodie mihi dicendum est, non modo eorum hominum qui nunc sunt gloriam, sed etiam 
antiquitatis memoriam facile superaverit, me non omnino damnandum judico, si omnes illius laudes 
pro earum dignitate non satis explicuero. Neque enim hunc locum ascendi, viri clarissimi, quod me 
omnes tanti viri virtutes non dieam oratione complecti, sed vel animo saltem concipere posse sperarem; 
verum ideo ascendi, mihi credite, ut potius animi mei affectum exhibeam, quam tantarum laudum 
testimonium offeram. Itaque nihil est, quod a me expectetis, ut quasi ex praescripto quodam, ut non- 
nulli solent, patriam, genus, educationem extollam. Commemoranda enim ad majora longe festinat 
oratio, hoc est ad commemorandos eos fruetus, qui vere animi fruetus sunt, quibus quis unquam 
parem orationem posset invenire? Possem equidem, possem, viri clarissimi, de hujus illustri ac nobilissima 
familia multa dicere, et illa quidem memoratu digna, atque ab ipsa condita urbe repetere, quot fortissimos 
ae sapientissimos viros protulerit, quorum humeris respubliea nostra prope inniti videbatur. Possem 
ex eadem prope innumerabiles alios commemorare, qui hane nostram rempublieam ita coluerunt, ut 
illius salutem non tantum privatis commodis, sed suae saluti anteponerent, ut ego quodam immortalium 
deorum beneficio ac munere datum existimem, ut quae familia una omnium patriae semper fuit aman- 
tissima, eadem quoque esset longe. numerosissima, ae ne Roma trecentos illos suos Fabios quasi rem 
inauditam diutius jaetare posset, nostra quoque eivitas nec pauciores nec minus amantes patriae suos 
haberet Contarenos. Possem etiam afferre hune, quod omnibus est notissimum, liberaliter fuisse educatum, 
sed nolo veluti ex quodam rivulo id propriae laudis flumen derivare. lis ergo omissis ostendam vobis 
nullam illius vitae partem esse, quae non summa admiratione sit digna atque non eximiam quandam 
laudem mereatur. 

Ac primum quidem, quoniam de senatore loquimur, senatoriae omnes virtutes ita summae in 
hoc fuerunt, ut in nullo unquam magis. Quis enim adeo patriam dilexit, quam hie unus omnium longe 


1) Hist. Jahrb. p. 277—979. 


sanetissimus, qui nullum unquam cogitandi de republiea finem fecit, qui patriae salutem, qui dignitatem 
reipublicae, qui publica commoda suis semper anteposuit, qui summis reipublicae periculis commovebatur, 
turbulentissimis tempestatibus angebatur et paterno quodam dolore affieiebatur? Quid? quod haud 
pati unquam potuit diuturna patriae suae incommoda, sed eo usque dies ae noetes laboravit, quo illam 
aut consilio aut opera liberasset. Quis vero unquam communis societatis amantior fuit? Quis unquam 
magis rebus iis, quibus reipublicae utilitas paratur augeturque, incubuit? Quis unquam ad rempublicam 
moderandam et usum et scientiam et studium suum magis contulit? Ego vero hic existimo in summo rei- 
publicae rectore et consilii publici auctore tres has res inesse maxime oportere: scientiam regendae et 
moderandae reipublicae, virtutem, humanitatem. Quis igitur hoc homine scientior unquam fuit, qui eum 
summos atque altissimos civitatis nostrae gradus facile obtinuisset, sine ulla animi perturbatione semper 
judicabat, jus suum unicuique tribuebat, nulli nocebat, communi utilitati inserviebat ac reipublieae nostrae 
adjumento esse vehementissime contendebat? Et scientia quidem vel ex eo facile agnosci potest, quod gra 
vissime ac doctissime de Veneta republica libros seripsit, qui quidem testes sunt et erunt sempiterni amoris 
ae pletatis erga patriam. Virtutem vero hominis vel illud satis potest ostendere, quod animo ita semper 
elato atque magno fuit, ut res omnes externas despiceret et, quod longe difficillimum est, laboribus susceptis 
non quasi mercedem rerum gestarum desideraret gloriam, sed suorum laborum satis magnum praemium 
arbitraretur esse ipsam per se honestatem, quam omnes et admirari et optare et expetere oportere censebat, 
nullique prorsus nee homini neque perturbationi animi neque fortunae succumbere. © admirabilem animi 
fortitudinem, qua ille nixus non metu debilitabatur, non cupiditate frangebatur, non voluptate vincebatur! 
Age vero, in omnibus magistratibus gerendis qua fuit prudentia? Qui ut plurimum temporis et diligentiae 
in eas res considerandas adhibuerit, quae magnae utilitati hominum futurae essent, ita vel nullum vel 
certe exiguum studium atque operam in res obscuras atque difficiles easdemque non necessarias impendit. 
Quanta deinde omnibus in rebus temperantia? Quanta modestia? Quanta vereeundia? Ex quibus quasi 
quidam ornatus vitae omnisque sedatio perturbationum animi plane elucebat. Tanta jam fide est, tanta 
legum observantia, tanta aequitate ae bonitate, ut diffieile invenias, quem illi compares. Quid? Illa, 
quam ultimo loco posueram, humanitas, qua mihi nescio quo pacto omnes virtutes ornari ae longe 
pulehriores atque amabiliores fieri semper visae sunt, nonne in illo ita summa fuit, ut in nullo usquam 
magis, qui cum et virtute et dignitate jampridem omnes superasset, nemini tamen se unquam anteposnit 
atque iis, cum quibus fuit, ita sese dedidit, ita honestis omnium studiis est obseeutus, ita semper 
comis atque humanus, ut omnibus esset carissimus? Quem ille ex tota civitate nostra поп dilexit? 
Quem ex omnibus nostri imperii non est amplexus? Itaque diffieile dictu est, utrumne Hispani, quos 
hie jussu vestro adiit, egregias illius ac prope innumerabiles virtutes magis admirati sint, an eximia 
ista humanitate ae mansuetudine victi hominem ultro coluerint atque observarint. Carolus certe ille 
summus imperator post hominum memoriam longe augustissimus, quem Deus Optimus Maximus ideo 
dedisse terris videtur, ut rempublicam christianam aliquando constitueret, hujus virtutem et ingenium 
ita est admiratus, ut neminem aretius amplecteretur et quam saepissime consilium ab hoe petere 
magno sibi adjumento fore existimaret, quanquam hie, ut facile egregium quendam modestissimi 
animi cultum atque ornatum possis agnoscere, tanto imperatori consilium deesse non posse affirmaret ; 
ac si quando summis sanctissimi illius viri precibus adductus aliquid dixerat, sanctissimum quoddam 
oraculum atque omnibus longe jueundissimum videbatur afferre. Quamobrem et referto foro et repletis 
deorum immortalium omnibus templis nihil magis quam Contareni nomen passim cireumferebatur, 
neque jam ullus facile inveniri usquam potuit tam agresti ac duro animo, qui summo hune honore 
afficiendum non putaret. Neque vero hune summi isti honores, quibus etiam fortissimi animi interdum 


vincuntur, ab iis negotiis, quae patriae jussu adire oportebat, ne minimum quidem avocarunt. Dii 


immortales! Quam sancte, quam ex fide mandata vestra curare atque implere, quanto studio assiduos 
pro republica labores subire gaudebat, quam crebras, quam plenas prudentiae de rebus ad rempublicam 
pertinentibus ad vos litteras misit, ut facile ex eo ineredibilem quendam erga patriam amorem unus- 
quisque agnosceret? Quis exquisita atque inventa majore vel prudentia vel felieitate ad optatos exitus 
perduxit? Sed enim in Hispaniensi ista legatione qui omnes alios virtute et diligentia solitus erat 
vineere, seipsum quoque superavit. Cum enim eo tempore missus esset, quo propter hostium vestrorum 
obtrectationes in invidiam atque odium adducti eratis apud optimum imperatorem, tantum ille sapienti 
consilio, tantum gravissima illa sua eloquentia, tantum animi magnitudine valuit, ut non modo vobis 
inique objecta diluerit, sed animum fortissimi viri ita flexerit, ut qui hostis erat et ab inimicis vestris 
tum maxime adversus vos incitatus, prope victricia arma deponeret, ut amicitiam et foedus vobiscum 
inire desideraret. Credo ego, T. Clodii, L. Roscii, Sp. Mutii, C. Fuleinii, C. Octavii. P. Sulpitii erga 
patriam amorem summum illum quidem fuisse, qui in legationibus P. R. mortem obiisse commemorantur; 
at vero si quis reete considerat eximiam Contareni fortitudinem, non minore admiratione dignam 
judicabit. Cum enim ad obeundam legationem longe perieulosissimam mitteretur, eo animo profectus 
est, ut si usus venisset, pro patria non timidus moreretur. ltaque illum non vis tempestatum, non 
longitudo itineris, non asperitas viarum, non hostium ac latronum insidiae retardarunt, non denique 
quod ad eum, quocum bellum gerebatis, mittebatur. Quid? Cum non ita multo post ad Clementem 
summum pontificem legatus est, nonne ex omnibus partibus sese illius virtus ostendit? Cum enim fere 
ita natura comparatum sit, ut quos terror mortis non debilitat, eos quam saepissime aut ambitio frangat 
aut avaritia dedecoret, hie unus ut in Hispaniensi legatione teneri non potuerit, ita ne in Romana 
quidem ulla aut honorum aut opum spe ostentata capi potuit. Audite enim, audite praeclaram for- 
tissimi viri vocem! Cum saepe ex sermone multorum accepisset, Clententem quam vehementissime 
desiderare quae mandatis contraria essent, admirantibus omnibus dieere solebat: cum sibi respublica 
nostra legati personam imposuisset, nihil ab eo omnino expectari oportere, nisi quae a bono cive 
patriaeque amantissimo expectanda sunt. Affirmabat Ше se natum, ut patriae in perpetuum inserviret, 
nihilque omnino dies ae noetes se cogitare, nisi ut de patria bene mereretur, itaque animum suum 
non pecuniis, non honore, non benefieiis, quibus etiam fortissimi viri moventur, a recto posse deflecti. 
() voeem magni indicem animi, qui patriae caritatem omnibus rebus anteponeret, caetera omnia putaret 
contemnenda! Eximiam hane animi fortitudinem summopere Clemens admiratus est. Itaque in celebri 
illo Bononiensi eonventu, cum et summus pontifex, quem ille sequebatur, et Carolus imperator et 
totius Europae prineipes et legationes illuc se contulissent, nihil vel pontifiei vel imperatori uno 
Gaspare gratius, nihil apud omnes venerabilius. Quid multa? Unus ex tot hominun millibus ab invicto 
illo et sanetissimo imperatore, unus Gaspar delectus est, qui optimae mentis cogitata exequeretur, ut 
praeelarissimum atque omnium votis jam multis annis exoptatum facinus aliquando impleret. Nam ut 
cireumspiciamus omnia, quae populo grata atque jucunda sunt, nihil tam populare quam pacem, quam 
concordiam, quam ocii tranquillitatem reperiemus. Cum enim nihil tam atrox, nihil tam immane, 
nihil tam homine indignum reperiamus quam bellum, nee quisquam tam agresti ac duro animo sit, qui 
eum gentes sollieitas suspieione, suspensas metu, perturbatas injuriis videat, non commoveatur, nec 
<juicquam ex omnibus tam impium quam urbes, quibus hominum societas paratur, evertere et innocentem 
multitudinem, quam eonservare et in omni fortuna recta atque honesta retinere debemus, trucidare ac 
eivium sanguinem immaniter exsorbere, fana diripere, et deorum immortalium religionem, quam vereri 
«debemus, contemnere, quae omnia bellum afferre consuevit, quis audeat dicere, quiequam aut tam 
expetendum aut tam populare quam pacem, qua non modo ea, quibus natura sensum dedit, sed etiain 
tecta atque agri mihi laetari videntur? Quid tam amabile quam libertas, quam non solum ab hominibus, 


8 
verum etiam a bestiis expeti atque omnibus rebus anteponi videtis? Quid tam optatum quam ocium, 
quod ita jucundum est, ut et vos et majores vestri et fortissimus quisque vir maximos labores susci- 
piendos putet, ut aliquando in ocio possit esse, praesertim in tanto civitatis nostrae imperio ac dignitate? 
Jam vero si quis recte consideret, non alià via ac ratione ea quae ad tuendam vitam hominum pertinent 
comparari potuisse quam pace reperiet. Neque vero illa nune haberemus, nisi homines pace atque 
ocio confirmatos publicarum et privatarum rerum tuta administratione nti liceret. Neque enim navigatio, 
quae eas res quibus abundamus exportat, quibus egemus invehit, ulla esse posset, nisi pace frueremur; 
neque agrieultura, qua hominum vietus comparatur, exerceri ullo modo posset, nisi pax, rerum omnium 
optabilium parens atque educatrix, agricolas domi contineret, qui agris imperarent et ab iis fructus 
exigerent; eademque ratione nec lapides exciderentur e terra ad usum nostrum necessarii, neque ferrum, 
neque aes, neque argentum, neque aurum ipsum effoderetur. Quid tam multae artes, quibus exculta 
est hominum vita, nobis ministrarentur, nisi ocii tranquillitas homines ad eas excogitandas prope im- 
pulisset? Quid est, quod hujus rei testes aliunde requiras? Civitas nostra quo tandem modo aut imperium 
augere aut ab hominibus frequentari potuisset, nisi pacem cum libertate amasset semperque amplexa 
esset? Ad hane igitur pacem inter vos et Carolum conciliandum ita electus est Gaspar, ut qui antea 
fuerat hortator et suasor, tempore jam maturo et reipublicae christianae periculis vel maxime exigentibus 
fieret etiam interpres, sequester et auctor. Cujus tam praeclarae rei quanta fuerit expectatio, quanta 
laetitia secuta sit, non est, quod vobiscum pluribus agam. ‘Testis est Roma illa Martia, quam antea 
prope desolatum maerorem deposuisse nunc demum videmus. ‘Testis est cisalpina Gallia, quam &ndique 
cinctam periculis liberavit. Testis est jam nostra respublica, quam hujus virtute et consilio liberatam 
esse omnes confitentur. "Testis est denique Italia universa, quae post tot ac tantas suorum clades 
nune tandem coepit respirare. Neque vero gentes ac nationes in Europa ullae sunt, quibus ea pax 
non ef optata fuerit et jucunda. Testis sit mihi Germania, quae crebris deleetibus, dum in Italiam 
voeatur, exhausta, jam conquiescit nec extra solum patrium trahitur. ‘Testis est etiam Hispania, quae 
exteras gentes exquirit, in quibus laudabilius virtutem suam ostentet, nec in Italia frustra atteritur, sed 
Africae atque Asiae magnis ac tanto imperatore dignis ausibus imminet; Gallia quoque et Britannia 
suis se finibus continent, suis studiis contentae longe tutius vivunt. Cum igitur ob tot tantaque nom 
modo in patriam, sed in omnem rempublicam christianam merita nulla pars sit Europae, quae non 
aliquid Gaspari debere se fateatur, neminem certe admirari oportet, Clementem de insigni isto honore 
Gaspari deferendo cogitasse, ас si paulo diutius vixisset, id illo vivente futurum fuisse, quod nunc 
multo auspicatius Paulo imperante factum est, ut jam homines plane videant deorum immortalium 
consilio ideo honorem in hoc tempus esse dilatum, ut vir omnium longe integerrimus ac nobilissimus 
summo illi ас sanctissimo pontifici esset adjutor, et qui cum civibus suis Venetam rempublicam hactenus 
administrasset, jam etiam una cum Paulo non minore solertia christianam universam administraret. 
Neque vero hominum de se opinionem fallet, nam primum quod ad deorum immortalium religionem et 
cultum attinet, quis illius pietati orationem parem inveniet, qui tota vita continentissimus ad supremum 
modestiae temperamentum pervenit? Sed si tantummodo partem eorum, quae mihi proposui, persequi 
vellem, longior essem, quam aures vestrae pati possent; si omnia explicare voluero, deficeret tempus. 
Hanc vitae frugalitatem alit pietas et religio et, quod nemo unquam satis admirari poterit, summa quadam 
eruditione ita ornata, ut ob illam jam homines merito hune prope divinum quoddam nomen et observent 
et colant. Huic vero eruditioni alimenta praeclara illa vitae philosophia dux copiosissime suggerit, 
qua quidem virtutum ac scientiarum parente quid est per deos optabilus, quid praestantius, quid 
homini melius, quid homine dignius? Haec vel in praecipua causa fuit, ut gii immortales Contareno 
suo. honorem hune supremum detulerint et perpetuam in coelo sedem pararint; ae ut vobis omnem 

sensum animi mei plane aperiam, quid mihi de tanti viri virtutibus cogitanti eveniat, dicere non 
verebor. Soleo ego saepe mecum, quod et vestrum cuilibet saepenumero evenire arbitror, ea quae 
de veteribus memoriae mandata sunt, animo repetere, et cum magnos illorum temporum viros ante 
oculos mihi proposui, praeclaros quidem multos, multos omni laude dignos invenio, sed unus est M. 
Cato, quem admirer, ас fuit, eum multa, quae de eo dicerentur, ficta esse arbitrarer, neque tot ac tam 
diversorum generum virtutes atque scientias cadere in unum hominem potuisse censerem; hane mihi 
Contarenus incredulitatem ademit. Cum enim utriusque virtutes reete considero, Catonem video longo 
intervallo fuisse superatum. Ше ea philosophia usus est, quae non modo non vera, sed ne probabilis 
quidem populo unquam videri potuit, hie ea, quae maxime ad naturam hominis aecedit atque omnibus 
probabilem se exhibet; ille unica illa et horrida quidem sapientia, hie omni fere scientiarum genere 
excultus: ille atrox ac severus, hic mitis semper ac placidus ita honestissimam quamque in senatu sen- 
tentiam semper dixit, ut etiam qui diversa senserant hominis prudentiam ultro extollerent; apud populum 
vero tantum vel vitae integritate vel auctoritate valuit, ut ejus sententiae oracula quaedam omnibus 
viderentur. 

Taceo, quod Catoni populus Romanus et praeturam negavit et consulatum, Contareno Venetus 
ante aetatem plurimos honores contulit. Illud vero breviter et vere dixerim, ubi omnes qui vel fuerunt 
vel hodie sunt illi compararis, neminem posse inveniri, quem ille magis quam se ipsum imitari, quam 
sibi ipsi magis obtemperare debeat. Utinam réspubliea christiana hujuscemodi virorum fortium atque 
innocentium copiam haberet! Etenim quae res est, quae eujusquam animum in hoe dubium facere possit, 
quod ipsa, quae erepto malo quodam lato gubernatore medio in cursu derelicta est ac plane adversis 
ventis agitatur, e maximis istis ас turbulentissimis tempestatibus aliquando servata portum jam aspiciat 
ae teneat? Quod quoniam vos quoque, optimi patres, cognoscitis, veniam a vobis peto, quod opinionem 
vestram fefelli, dum hune sanetissimum virum laudare conatus sum, eujus magnitudinem ac multitudinem 
virtutum neminem unquam tanta eloquentia fuisse neque tam divino atque incredibili genere dicendi, 
qui гаѕ non modo augere aut ornare oratione. sed enumerare aut consequi aut mente concipere possit. 
Quod autem unum possum ae debeo, Deum Optimum Maximum supplex oro atque obsecro, ut praeclarum 


istud urbis nostrae ornamentum sit, quam maxime fieri potest, diuturnum. Dixi. 


Michael Barocius. 


Ad maximum ac integerrimum virum Gasparem Contarenum, 
Patritium Venetum, amplissimum Cardinalem, Francisci Amalthei 
Panegyricus, quo die primo Belluni mysteria celebravit. 


Laeta, sacerdotes. renoventur sacra per агаз, | Ergo laetifero pariter patresque nurusque 
Urantur pia thura focis. quae supplice voto Pectore venturum meliori condite gemma 
Coelicolis passim meriti geminentur honores, Tempus et hinc rebus propius sperate secundis. 
Quod sperata diu gressu venere soluto Нос duce vos, iuvenes innuptaque turba. puellae, 
Gaudia, quod vobis tandem successit in aedem | Purpureos ornate sinus et flore capillum 
Expectatus honos. Sceptro subit infula tandem | Cingite Oronteaque comas perfundite myrrha. 
Dignior et rerum potitur pulcherrima. proles. | Instaurate choros, Phrygium feriatur in ictum 

Terra mihi, Thamyraeque modos imitante choraule 
Fingite et Ogygii molles Amphionis odas. 

Ipse ego, dum festo consumitis ocia luxu 
Curarumque fugatis opus tristesque labores, 

Occino vocalique sacram chelyn ambio plectro. 
Coelicolas passim celebrabitis ordine cuncti, 

Sed primum quodcumque mihi referatis ad aures, 
Quid velit hic populus, celebris concursus ad aedes? 
Unde novae affectant superum tot limina pompae? 
Cui festiva paras age tanto gaudia luxu, 

Gens proba? Cerno equidem solito foelieius aedem, 
Pontificale caput, rutilis altaribus atros 

Instaurare focos, ubi thuris dives acerra 

Obducit nitidam picea caligine lucem. 

Cui tantum moliris opus? Quae pariete pendent 
Stragula? Num pictos spolias aulaea Britannos 
Attalieumque penu? Quid mille sub abside frondes, 
Aoniae laurus et pendula buxus opacat 

Dite solum passimque umbris variantibus implet? 
Sunt Phrygiae vestes, sunt quae Sidonia mittit 
Indumenta Tyrus; en quanto pegmate crescunt 
Strata viae, puerique canunt castaeque puellae 
Candida per calathos plena data lilia dextra 
Confundunt violis et odori germine (?) Paesti? 

At tuba laetifico pertentat pectora motu 

"atrumque plebisque, simul procul aere citato 
Perque imas valles perque alta cacumina montis 
Concava campano responsant saxa boatu. 

Fallor, an haec lux est tibi, quae, faustissime praeses 
Contarene, tibi iucundior apparat istam 

Laetitiam passimque tuo confundit honori 

Gaudia, quod nivea praecinctus veste sacerdos 
Primitias et sacra Deo pulcherrimus offers? 

Sic est, sic certe est, en quo reverentia vultu 
Divinis operosa sacris procedit ad aras, 

Christe, tuas, quam castis fulgens aurea vittis 
Infula, qua dextra, qua suppliceque prece magnos 
Allicit ad cultus atque ad solemnia divos. 

Pergite, mortales, sanctoque inducite templo 
Quicquid dives Arabs, quiequid legit Indus odorum, 
Quis sacris honor esse potest tam grandibus aequus? 
Quamvis flaventes veheret Pactolus arenas, 

Et Tagus auratis plenam mihi funderet urnam 
Cornibus, astarent depexo divite Seres 

Vellere, Puniceas si mitteret Africa lanas, 

Totaque Erythraeas conchilia lecta per algas 

India fusca daret, quid par tamen esse putandum est 
Huiusce auspiciis aut tanto numine dignum? 

Nam neque candenti magnus nune corpore taurus 
Clitumni relutus aquis, nec victima sacris 

Apta Tarentini detondens prata Galesi 

Cinyphiumve pecus, sed quem Deus edit ab alta 
Mente Deum similemque sibi cadit hostia Christus. 
Ergo sollicitae si quemquam crimina vitae 
Incessant, procul esto sacris, nisi forte piandus 

Huc properat. commissa dolens, nam casta vocamus 
Pectora. quae scelerum, nec digni poenitet ausi, 
Pectus Amyclaeos longe sibi linquit olores: 

Ergo ite. insontes, et iam propiore magistro 
Discite, quo deceat vultu, quo pectore Christum 
Allexisse sacris. Ego dum solemnia vates 

Sanctus agit, pulsabo chelyn laudesque canoris 

Et simul in sancto venerabor praeside sacrum. 

Nec Musas in plectra voco, nec templa movebo 
Cynthia, nec solitam compellam in carmina Cirrhain. 
Iam tu Corycia Paean, requiesce sub umbra, 

Et procul Ogygiis recubet sub vallibus Evan 
Arcadiamque colat Cyllenius ales amoenam, 

A nostris exclusa cohors altaribus una. 

Hine mihi religio est. coelo delapsa sereno 

Virgo potens adsit, Dominam comitentur euntem 
Hine divinus amor, metus hinc et semper adhaerens 
Cana fides, spesque occultarum candida rerum. 
Numina certa voco, per vos mihi semita coelo 
anditur et plures veniunt in carmina vires. 

Nune se foelices iactent orientis adusti, 

Indus et Aethiopes, quique almi flumina Nili 

Laeta colunt, illis quod de sapiente tyrannus 

Rite legebatur. 
Et certi iudex Dei mox transtulit illinc 

Graeciam et Argeas passim diffundit in oras, 
Legifer hine Moses, hine et ter maximus Hermes, 
Hinc Anius rex idem hominum Phoebique sacerdos; 


Sapiens de rege sacerdos 


Nec minus Oenotrias mos hie devenit in oras, 
Maximus e Phrygia deductus origine Caesar 
Pontificis functus vicibus Latiale subegit 
Imperium, mundique amplas moderatus habenas 
Celsior e terris fama conscendit Olympum. 

Sed cesset iam prisca fides laudesque vetustas 
Prodiga dissimulet, nihil hoc mihi praeside maius, 
Seu quaeratur honos seriesque et honora parentum 
Stemmata, seu virtus numeros digesta per omnes: 
Pontificis Pauli iussu, non sponte decentes 
Cardineos retines gradus, venerande sacerdos, 
Quid mirum, si vestra fides nexumque vicissim 
Pectus amicitiae superant exempla vetustae? 


Ite per annales, videat vos postera proles 


Sorte parum absentes, multum probitate propinquos. 


Post tibi clavigero subcrescat purpura mitrae, 

Infula sarrano tua te superinduat ostro. 

O eat illa dies niveis pulcherrima pennis. 

Et vos concordi Parcarum numine fisi 

Currite (?) tale bonum, tandem subsellia Petri: 
Tum tua gesta canam meliori concitus oestro, 


Sic bona libertas animi redit. Entheus inde 
Spiritus immodico pulsat praecordia Phoebo 

Nil mortale sonans: hine vatibus ire per axes 
Copia flammiferos infixaque sidera divis 

Visere et aeternos extendere nomen in annos 
Heroum hominumque simul, quod nulla potestas, 
Non robur, non sceptra tibi. non infula sceptro 
Clarior exhibeat nec vis penetrabilis auri. 

